**Vadlīnijas Erasmus+ prakses mobilitātes veiksmes stāstu sagatavošanai**

**(mobilitātes dalībnieka pieredze)**

Lai veicinātu studentu dalību Erasmus+ programmā, Valsts izglītības attīstības aģentūra vēlas apkopot to studentu pieredzi, kuri jau piedalījušies Erasmus+ prakses mobilitātē, tāpēc lūdzam mobilitātes dalībniekus dalīties pieredzē par savu Erasmus+ prakses mobilitāti, izklāstot to apmēram 1 lpp. garā stāstā.

Jau saņemtie mobilitātes dalībnieku pieredzes stāsti apskatāmi VIAA mājas lapā: <http://www.viaa.gov.lv/lat/ek_izgl_programmas_iniciativas/erasmusplus/mobilitates_pieredze/>

Mēs priecātos, ja Jūs pastāstītu:

* kāpēc izvēlējāties piedalīties Erasmus+ prakses mobilitātē;
* kāda bija pieredze sadarbībā ar nosūtošo un uzņemošo institūciju gan pirms un pēc mobilitātes, gan tās laikā;
* kādi ir Jūsu profesionālie un personiskie ieguvumi no Erasmus+ prakses mobilitātes;
* kādi bija Jūsu spilgtākie iespaidi, dzīvojot ārpus Latvijas Erasmus+ prakses perioda laikā;
* kādus praktiskus padomus Jūs vēlētos sniegt tiem studentiem, kuri apsver iespēju piedalīties Erasmus+ prakses mobilitātē;
* par citiem aspektiem, kas Jums šķiet būtiski saistībā ar Jūsu Erasmus+ prakses periodu.

Pirms stāsta lūdzam norādīt šādu informāciju:

* Vārds, uzvārds
* Vecums
* Dzimums
* Nosūtošā augstskola
* Mobilitātes valsts
* Prakses institūcija (**lūdzu norādiet arī institūcijas adresi**)
* Prakses darba joma
* Mobilitātes perioda ilgums

Stāstam lūdzam pievienot 3-5 fotogrāfijas no Jūsu mobilitātes perioda (jpg.formātā).

Paldies!